Dynamo Dresden
Sportgemeinschaft Dynamo Dresden e.V. je njemački nogometni klub iz Dresdena, Saksonija. Takmiči se u 2. Budesligi, drugom rangu njemačkog nogometa. Klub je osnovan 1950. godine kao nogometni klub u okviru sportskog društva narodne policije Dresdena (SG Deutsche Volkspolizei Dresden), a 12. aprila 1953. godine, nekoliko dana nakon osnivanja centralnog sportskog društva Dinamo, klub je preimenovan u Dynamo Dresden i postao je dio sportskog društva Dynamo. Postao je jedan od najpopularnijih i najuspješnijih klubova u istočnonjemačkom nogometu, osvojivši osam titula prvaka države, te sedam trofeja nacionalnog kupa. Nakon ujedinjenja Njemačke 1990. godine, Dynamo je odigrao četiri sezone u Bundesligi (1991-1995), a od tada nastupa u ligama od drugog do četvrtog ranga. Najveći rivali kluba su Dinamo Berlin, Lokomotive Leipzig i Magdeburg. Tradicionalne boje su žuta i crna. Domaće utakmice igra na stadionu Dresden.